**EU-UDBUD**

**Varer**

**Offentligt udbud**

På levering og etablering

af nye signalanlæg, samt renovering af eksisterende signalanlæg

til Esbjerg Kommune

Etape 4

Indholdsfortegnelse

[1. Indledning 4](#_Toc71202811)

[2. Ordregiver 4](#_Toc71202812)

[3. Den udbudte opgave 5](#_Toc71202813)

[4. Tidsplan 6](#_Toc71202814)

[5. Spørgsmål 6](#_Toc71202815)

[5.1 Spørgsmål og svar 6](#_Toc71202816)

[6. Udelukkelse og egnethed 6](#_Toc71202817)

[6.1 Tilbudsgivers personlige forhold 7](#_Toc71202818)

[6.2 Økonomisk og finansiel formåen 7](#_Toc71202819)

[6.3 Teknisk og/eller faglig formåen 8](#_Toc71202820)

[7. Aftalevilkår 9](#_Toc71202821)

[8. Tilbud 9](#_Toc71202822)

[8.1 Flere tilbud 9](#_Toc71202823)

[8.2 Alternative tilbud 9](#_Toc71202824)

[9. Tildelingskriterium og underkriterier 9](#_Toc71202825)

[10. Afgivelse af tilbud 9](#_Toc71202826)

[Tilbudsfrist 9](#_Toc71202827)

[Vedståelsesfrist 10](#_Toc71202828)

[11. Tilbuddets indhold 10](#_Toc71202829)

[11.1 Tilbuddets indhold 10](#_Toc71202830)

[11.2 Sprog 10](#_Toc71202831)

[11.3 Ejendomsret og betaling for tilbud 10](#_Toc71202832)

[11.4 Tilbudsgivers forbehold 10](#_Toc71202833)

[12. Tilbudsevaluering 11](#_Toc71202834)

[12.1 Forbehold og konditionsmæssighed 11](#_Toc71202835)

[12.2 Udelukkelse og egnethed 11](#_Toc71202836)

[13. Orientering om resultatet af udbuddet 11](#_Toc71202837)

[14. Aktindsigt 11](#_Toc71202838)

[Udkast til kontrakt 12](#_Toc71202839)

[§ 1. Parterne 15](#_Toc71202840)

[§ 2. Indledning 15](#_Toc71202841)

[§ 3. Kontraktgrundlag 16](#_Toc71202842)

[Stk. 3.1 Kontraktens grundlag 16](#_Toc71202843)

[Stk. 3.2 Betingelser 16](#_Toc71202844)

[Stk. 3.3 Ændringer 17](#_Toc71202845)

[§ 4. Ekstraordinær opsigelse 17](#_Toc71202846)

[§ 5. Kontraktens omfang 17](#_Toc71202847)

[Stk. 5.1 Omfang 17](#_Toc71202848)

[Stk. 5.2 Skadevolder og hændelige skader 17](#_Toc71202849)

[Stk. 5.3 Grænseflader 17](#_Toc71202850)

[Stk. 5.4 Tidsplan 17](#_Toc71202851)

[§ 6. Samarbejde 18](#_Toc71202852)

[Stk. 6.1 Sprog 18](#_Toc71202853)

[Stk. 6.2 Udskiftning af medarbejdere 19](#_Toc71202854)

[§ 7. Kvalitet 19](#_Toc71202855)

[Stk. 7.1 Generelt 19](#_Toc71202856)

[Stk. 7.2 Autorisation, uddannelse, specifikke lovgivningskrav mv. 19](#_Toc71202857)

[Stk. 7.3 CE-mærkning mv. 20](#_Toc71202858)

[Stk. 7.4 Miljø 20](#_Toc71202859)

[Stk. 7.5 Garanti 20](#_Toc71202860)

[Stk. 7.6 Kvalitetssikring 21](#_Toc71202861)

[§ 8. Sikkerhedsstillelse 21](#_Toc71202862)

[§ 9. Priser 21](#_Toc71202863)

[Stk. 9.1 Pris 21](#_Toc71202864)

[Stk. 9.2 Afgifter 22](#_Toc71202865)

[§ 10. Fakturering 22](#_Toc71202866)

[§ 11. Betalingsbetingelser 22](#_Toc71202867)

[§ 12. Signalleverandørens misligholdelse 23](#_Toc71202868)

[Stk. 12.1 Generelt 23](#_Toc71202869)

[Stk. 12.2 Forsinkelse 23](#_Toc71202870)

[Stk. 12.3 Mangler 23](#_Toc71202871)

[Stk. 12.3.1 Generelt 23](#_Toc71202872)

[Stk. 12.3.2 Afhjælpning og omlevering 23](#_Toc71202873)

[Stk. 12.4 Ophævelse af kontrakten 23](#_Toc71202874)

[Stk. 12.5 Erstatning 25](#_Toc71202875)

[Stk. 12.6 Bod 25](#_Toc71202876)

[§ 13. Force majeure 25](#_Toc71202877)

[§ 14. Produktansvar og forsikring 26](#_Toc71202878)

[§ 15. Etik 27](#_Toc71202879)

[§ 16. Overdragelse 27](#_Toc71202880)

[Stk. 16.1 Signalleverandørens overdragelse af rettigheder og forpligtelser 27](#_Toc71202881)

[Stk. 16.2 Ordregivers overdragelse af rettigheder og pligter 28](#_Toc71202882)

[§ 17. Underleverandører 28](#_Toc71202883)

[§ 18. Bonus og godtgørelse 28](#_Toc71202884)

[§ 19. Tavshedspligt 29](#_Toc71202885)

[§ 20. Databehandling 29](#_Toc71202886)

[§ 21. Lovvalg og værneting 29](#_Toc71202887)

[§ 22. Underskrifter 30](#_Toc71202888)

[Bilag 1 – Spørgsmål, svar og ændringer til udbudsmaterialet 31](#_Toc71202889)

# 1. Indledning

Udbuddet vedrører levering og etablering af nye signalanlæg til Esbjerg Kommune (herefter benævnt ordregiver).

Udbuddet gennemføres som et offentligt udbud, jf. udbudsloven (LOV nr. 1564 af 15.12.2015) hvilket betyder, at enhver har ret til at afgive tilbud.

Udbudsmaterialet består af:

* Udbudsbekendtgørelse
* Udbudsbetingelser, med ESPD (fælles europæisk udbudsdokument)
	+ Udbudsbilag A – Erklæring fra anden enhed om at stille kapacitet til rådighed for tilbudsgiver
* Udkast til kontrakt med bilag
* Bilag 1 – Spørgsmål, svar og ændringer til udbudsmateriale
* Bilag 2 – Særlige arbejdsbetingelser (SAB) og tilbuds- og afregningsgrundlag (TAG)
* Bilag 3 – Tilbudsliste (TBL)
* Bilag 4 – Arbejdsklausul vedr. varetagelse af sociale hensyn
* Bilag 5 – AB18 (SB) med ordregivers særlige betingelser
* Bilag 6 – Tegningsmateriale

Aftale med den vindende tilbudsgiver indgås på baggrund af udkastet til kontrakt.

Tilbudsgiver gøres opmærksom på, at der kan foretages ændringer af udbudsmaterialet efter offentliggørelse af dette, herunder ændringer af kravspecifikationen og udbudsbetingelserne. Tilbudsgiver opfordres derfor til løbende at holde sig orienteret om udbuddet.

Udbudsmaterialet er offentliggjort via udbudssystemet Etichs ([www.ethics.dk](http://www.ethics.dk)).

# 2. Ordregiver

Den ordregivende myndighed er:

Esbjerg Kommune

Vej & Park

Frodesgade 30

6700 Esbjerg

E-mail: vejogpark@esbjerg.dk

# 3. Den udbudte opgave

Udbuddets genstand er en blanding af varekøb og bygge- og anlæg med hovedvægt på vareleverancer, hvorfor den udbudte opgave udbydes som varekøb.

Udbuddet omhandler levering og opsætning af OCIT-baserede styreapparater og tilhørende komponenter.

Over en forventet periode på 10 år vil Esbjerg Kommune udskifte samtlige styremaskiner, således at disse bliver OCIT-O kompatibelt, herudover forventes en delvis opgradering af signalmateriel. Målet er overordnet at Esbjerg Kommune vil kunne foretage styring, regulering og overvågning af alle tilkoblede trafiksignalanlæg via OCIT.

Konkret forventer Esbjerg Kommune at udbyde 10 etaper, hvor dette udbud er etape 4.

Beskrivelse af de enkelte etaper:

|  |  |
| --- | --- |
| Etape 0 | OCIT-baseret centralsystem for trafiksignalanlæg |
| Etape 1 | Alle anlæg omkring Gjesing Nord |
| Etape 2 | Torvegade / Haraldsgade, nyt anlægBaggesens Allé / Skolebakken, nyt anlægJernevej / Baggesens Allé / Århusvej |
| Etape 3 | Opgradering af styremaskiner |
| Etape 4 | Jernevej / DarumvejJernevej / RandersvejNørrebrogade / Spangsbjerg KirkevejSpangsbjerg Møllevej / Golfvej, nyt anlæg |
| Etape 5-10 | Blanding af nyanlæg og renoveringer |

Dette udbud omhandler således i hovedtræk:

* Ombygning af 3 eksisterende signalanlæg samt etablering af 1 nyt.
* Demontering af eksisterende signalanlæg samt levering, opstilling og installation af fuldt færdige og funktionsdygtige signalanlæg inkl. styremaskine, øvrigt signalmateriel, trafikdetektorer.
* Midlertidige ombygninger af eksisterende anlæg i takt med anlægsarbejdernes fremdrift, alle nødvendige kabelforbindelser samt dokumentation
* Programmering, afprøvning og ibrugtagning, samt efterregulering og dokumentation.

For nærmere beskrivelse henvises til udbudsmaterialets øvrige dokumenter.

Ved afgivelse af tilbud bekræfter tilbudsgiver at acceptere udbudsmaterialet som grundlag for opgavens udførelse.

Ordregiver har i henhold til udbudslovens § 49 vurderet opdeling af kontrakten i delaftaler, men har vurderet, at det er mest hensigtsmæssigt af både praktiske og økonomiske årsager, at samle kontraktens opgaver til udførelse af én leverandør.

# 4. Tidsplan

|  |  |
| --- | --- |
| Offentliggørelse: | 06.05.2021 |
| Spørgefrist: | 27.05.2021 |
| Svarfrist (6-dagesfrist): | 31.05.2021 |
| Tilbudsfrist: | 07.06.2021 kl. 12:00 |
| Offentliggørelse af resultatet af udbuddet: | Uge 25  |
| Derefter afholdes 10 dages standstill-periode, hvorefter aftalen kan underskrives. |
| Kontraktstart: | 01.08.2021 |
| Aflevering af alle signalanlæg skal ske inden d. | 29.11.2021 |

# 5. Spørgsmål

## 5.1 Spørgsmål og svar

Ordregiver opfordrer tilbudsgiver til at stille afklarende spørgsmål, såfremt tilbudsgiver er i tvivl om forståelsen af krav i kravspecifikationen, vilkår i aftalen eller udbudsmaterialet i øvrigt.

Alle henvendelser og spørgsmål vedrørende udbuddet skal være skriftlige, på dansk og sendes via kommunikationsmodulet i Ethics.

Spørgsmål skal stilles inden udløb af den i tidsplanen oplyste spørgefrist. Spørgsmål, der modtages efter udløb af spørgefristen, besvares kun i det omfang, det er muligt inden udløbet af den i tidsplanen oplyste svarfrist.

Ordregiver vil besvare spørgsmål løbende og senest ved udløb af den i tidsplanen oplyste svarfrist.

Spørgsmål vil blive besvaret skriftligt, og alle spørgsmål og svar vil i anonymiseret form blive offentliggjort via Ethics.

# 6. Udelukkelse og egnethed

Det fremgår af udbudsloven, at en Ordregiver skal kræve, at en tilbudsgiver udfylder det fælles europæiske udbudsdokument, i daglig tale ESPD, i forbindelse med ansøgning om deltagelse.

ESPD’et er tilbudsgivers ”egen-erklæring”, der fungerer som foreløbigt bevis for, at tilbudsgiver ikke er omfattet af de obligatoriske og frivillige udelukkelsesgrunde samt opfylder egnethedskravene til udbuddet.

Nærmere oplysning om ESPD findes på Konkurrence- og Forbrugerstyrelsens hjemmeside: <https://www.kfst.dk/offentlig-konkurrence/udbud/udbudsregler/espd/>

Udfyldelse af ESPD’et sker direkte i udbudssystemet i forbindelse med ansøgning om deltagelse.

Bemærk, at tilbudsgivere, som baserer sig på andre enheders kapacitet i forhold til opfyldelse af minimumskravene til egnethed, skal vedlægge særskilte ESPD'er for disse enheder.

Tilbudsgivere, som beror sig på andre enheders kapacitet, vil som en del af dokumentationen blive afkrævet en støtteerklæring eller tilsvarende dokumentation, som godtgør, at den pågældende enhed er juridisk forpligtet over for tilbudsgiveren, jf. afsnit 6.2-6.3.

Afgives ansøgningen af et konsortium, skal hver konsortiedeltager vedlægge særskilt ESPD.

Opmærksomheden skal henledes på, at det til enhver tid er tilbudsgivers eget ansvar, at ESPD’et er udfyldt med de relevante oplysninger.

## 6.1 Tilbudsgivers personlige forhold

De for udbuddet gældende obligatoriske og frivillige udelukkelsesgrunde fremgår alene af ESPD’ets del III, som skal udfyldes af tilbudsgiver.

Tilbudsgiver, der befinder sig i en obligatorisk udelukkelsesgrund, jf. udbudslovens §§ 135-136, eller en af de i ESPD'et anførte frivillige udelukkelsesgrunde jf. udbudslovens § 137, vil blive udelukket fra deltagelse og vil ikke komme i betragtning til kontrakten, medmindre tilbudsgiveren fremlægger tilstrækkelig dokumentation for, at tilbudsgiver er pålidelig, jf. udbudslovens § 138.

**Dokumentation:** Den tilbudsgiver, der står til at blive tildelt kontrakten, skal på anmodning fremsende serviceattest (danske virksomheder) eller tilsvarende dokumentation (udenlandske virksomheder) som dokumentation for, at tilbudsgiveren ikke befinder sig i en af de ovenfor refererede udelukkelsesgrunde.

Ordregiver vil acceptere serviceattester, som er udstedt efter 01.01.2021.

Tilbudsgiver er imidlertid meget velkomne til at fremsende dokumentationen tidligere, fx sammen med tilbuddet.

## 6.2 Økonomisk og finansiel formåen

Tilbudsgiver skal opfylde følgende mindstekrav til økonomisk og finansiel formåen, jf. udbudslovens §§ 140 og 142:

* En positiv soliditetsgrad på minimum 20% i det seneste afsluttede regnskabsår,
* og en positiv egenkapital i det seneste afsluttede regnskabsår.

For det seneste afsluttede regnskabsår skal tilbudsgiver i ESPD'et give oplysninger om følgende:

* Tilbudsgivers soliditetsgrad i %
* Tilbudsgivers egenkapital.

Tilbudsgiver skal afgive oplysning herom i ESPD’ets afsnit: ”Udvælgelse”.

Hvis tilbudsgiver ikke kan give oplysninger vedrørende økonomisk og finansiel kapacitet, fordi tilbudsgiver er etableret inden for det seneste år, skal tilbudsgiver anføre dette i ESPD'et.

**Dokumentation:** Den tilbudsgiver, der står til at få tildelt kontrakten, skal på anmodning fremsende tilbudsgivers seneste godkendte årsregnskab eller revisorpåtegnet erklæring om de efterspurgte økonomiske nøgletal, medmindre oplysningerne er frit tilgængelige for ordregiver.

For tilbudsgivere, som baserer sig på andre enheders kapacitet til brug for opfyldelse af mindstekravene, gælder desuden, at tilbudsgiver som en del af dokumentationen skal fremlægge en støtteerklæring eller tilsvarende dokumentation, som godtgør, at den pågældende enhed er juridisk forpligtet over for tilbudsgiveren. Hvis en tilbudsgiver beror sig på andre enheders økonomiske og finansielle kapacitet, jf. foranstående, skal denne enhed påtage sig solidarisk at hæfte for tilbudsgivers forpligtelser under den udbudte kontrakt.

Tilbudsgiver er imidlertid meget velkomne til at fremsende dokumentationen tidligere, fx sammen med tilbuddet.

## 6.3 Teknisk og/eller faglig formåen

Tilbudsgiver skal opfylde følgende mindstekrav til teknisk og faglig formåen, jf. udbudslovens §§ 140 og 143:

* 2 referencer på tilsvarende leverancer inden for de seneste 3 år regnet fra tilbudsfristens udløb.
	+ Med tilsvarende leverance menes levering og etablering af et gennemført OCIT-baseret signalanlæg.

Tilbudsgiver skal i ESPD’et give oplysninger om følgende:

* 2 referencer med oplysning om tilbudsgivers betydeligste erfaring med tilsvarende signalanlæg inden for de seneste 3 år regnet fra fristen for tilbudsafgivelse.

Referencen skal indeholde følgende:

* + Beskrivelse af de leverede signalanlæg, herunder antal, kontraktsum, tidspunkt for udførelsen (dato for opstart og afslutning) og modtager.

Ordregiver forbeholder sig at kontakte de oplyste kontaktpersoner for at verificere indholdet af referencerne. Ordregiver er berettiget, men ikke forpligtet, til at anmode en tilbudsgiver om at supplere/uddybe dennes beskrivelse af referencerne i ESPD'et.

**Dokumentation:** Den referenceliste, som skal indeholdes i ESPD'et, se ovenfor, anses af ordregiver for at være den endelige dokumentation for tilbudsgivers tekniske kapacitet.

Hvis tilbudsgiver baserer sig på andre enheders kapacitet, jf. foranstående, vil tilbudsgiver blive bedt om at fremlægge støtteerklæring eller tilsvarende dokumentation, som godtgør, at den pågældende enhed er juridisk forpligtet over for tilbudsgiveren.

# 7. Aftalevilkår

Den udbudte aftale indgås på de vilkår, der fremgår af udkastet til kontrakt på etableringen.

# 8. Tilbud

## 8.1 Flere tilbud

Der kan ikke afgives mere end et tilbud.

## 8.2 Alternative tilbud

Der kan ikke afgives alternative tilbud.

# 9. Tildelingskriterium og underkriterier

Kontrakten vil blive tildelt den tilbudsgiver, der tilbyder den økonomisk mest fordelagtige pris. Ved den økonomisk mest fordelagtige pris forstås følgende:

* Ved bedømmelsen af økonomien, vil der blive lagt vægt på de af tilbudsgivers oplyste priser.
* Tilbuddet skal afgives i danske kr. ekskl. moms, men inkl. evt. afgifter og gebyrer. Der accepteres ikke tillæg eller gebyrer af nogen art. Alle forhold i udbudsmaterialet skal være indregnet i tilbuddet.

Priserne indsættes i bilag 3 – Tilbudsliste (TBL). Der må ikke tilføjes linjer eller på anden måde ændres i tilbudslisten.

# 10. Afgivelse af tilbud

## Tilbudsfrist

Tilbuddet inkl. alle bilag skal uploades og sendes igennem Ethics inden den i tidsplanen angivne tilbudsfrist.

Ved afgivelse af tilbud accepterer tilbudsgiver alle aftalevilkår, minimumskrav, kravspecifikationer mv., samt forpligter sig til at levere på de tilbudte vilkår og priser.

Det er vigtigt at tilbudsgiver besvarer alle punkter i tilbudsbesvarelsen, da evalueringen udelukkende vil blive foretaget på grundlag af oplysninger i tilbuddet.

**Tilbud modtaget på andre måder end gennem Ethics kan ikke tages i betragtning.**

Spørgsmål omkring funktionaliteten i systemet rettes til Ethics.

## Vedståelsesfrist

Tilbuddet skal være bindende for tilbudsgiver indtil 6 måneder efter udløb af tilbudsfristen.

# 11. Tilbuddets indhold

## 11.1 Tilbuddets indhold

Tilbuddet skal indeholde følgende:

* Udfyldt ESPD, herunder også for eventuelle andre konsortiedeltager eller andre enheder, som tilbudsgiver baserer sin økonomiske eller tekniske formåen på, jf. pkt. 6.2 og 6.3.
* Udfyldt tilbudsliste

Indeholder tilbuddet ikke ovennævnte oplysninger, er ordregiver berettiget til at afvise tilbuddet. Ordregiver er derudover forpligtet til at afvise tilbuddet, hvis det vil være i strid med gældende lovgivning at indhente de manglende oplysninger efterfølgende.

## 11.2 Sprog

Tilbuddet skal være på dansk.

Bilagsmateriale herunder datablade kan dog være på engelsk eller tysk.

## 11.3 Ejendomsret og betaling for tilbud

Tilbud og tilhørende bilagsmateriale er ordregivers ejendom og vil derfor ikke blive returneret. Der ydes ikke godtgørelse for afgivelse af tilbud.

## 11.4 Tilbudsgivers forbehold

Tilbudsgiver opfordres til at få eventuelle uklarheder afklaret i spørgsmål/svarrunden.

Tilbudsgiver bør nøje overveje, om tilbuddet skal indeholde forbehold til udbudsmaterialet, idet ethvert forbehold medfører, at ordregiver er berettiget til at afvise tilbuddet. Faglige forbehold, såsom branchens standardforbehold, vil blive behandlet som ethvert andet forbehold.

Ordregiver er forpligtet til at afvise tilbud, der indeholder forbehold overfor grundlæggende elementer i udbudsmaterialet samt forbehold, hvis økonomiske værdi ikke på sikker og saglig vis kan prissættes.

# 12. Tilbudsevaluering

Efter tilbudsfristens udløb, evalueres de rettidigt modtagne tilbud.

Ordregiver vurderer udelukkende tilbuddene på baggrund af de oplysninger, der fremgår af det fremsendte tilbud inkl. bilag. Det er således tilbudsgivers ansvar at sikre, at alt der ønskes inddraget i ordregivers evaluering, fremgår af tilbuddet.

## 12.1 Forbehold og konditionsmæssighed

Det vurderes, om tilbuddene indeholder forbehold overfor udbudsmaterialet mv. jf. udbudslovens § 159, stk. 2. Hvis et tilbud indeholder forbehold, behandles tilbuddet i overensstemmelse med de retningslinjer, der fremgår af pkt. 11.4.

Det undersøges derudover, om tilbuddene indeholder de krævede oplysninger og den fornødne dokumentation, jf. pkt. 11.1. Såfremt dette ikke er tilfældet, vurderes det, om tilbuddet skal afvises som ukonditionsmæssigt.

## 12.2 Udelukkelse og egnethed

Den enkelte tilbudsgivers egnethed til at løse opgaven vurderes på baggrund af den krævede dokumentation under pkt. 6**Fejl! Henvisningskilde ikke fundet.**. Inden tilbudsgiverne orienteres om den endelige tildelingsbeslutning, skal den tilbudsgiver, som ordregiver har til hensigt at tildele kontrakten til, dokumentere oplysningerne afgivet i ESPD, jf. udbudsloven § 159, stk. 2.

# 13. Orientering om resultatet af udbuddet

Alle tilbudsgivere vil via Ethics blive orienteret om resultatet af udbudsforretningen. Udbuddet er ikke afsluttet, før aftalen er underskrevet af begge parter efter standstill-periodens udløb.

# 14. Aktindsigt

Ordregiver er forpligtet til at overholde offentlighedslovens og forvaltningslovens regler om aktindsigt, hvilket betyder, at ordregiver kan være forpligtet til at udlevere hele eller dele af tilbudsgivers tilbud, hvis der anmodes om aktindsigt.

Anmodes ordregiver om aktindsigt, vil den eller de berørte tilbudsgivere så vidt muligt blive hørt, inden ordregiver træffer beslutning om, hvilke dele af tilbuddet, der er omfattet af aktindsigt. Det er dog altid alene ordregiver der endeligt afgør hvad der udleveres ved en anmodning om aktindsigt.

# Udkast til kontrakt

Udkast til kontrakt

På levering og etablering

af nye signalanlæg, samt renovering af eksisterende signalanlæg

Etape 4



Indholdsfortegnelse

[§ 1. Parterne 15](#_Toc71202890)

[§ 2. Indledning 15](#_Toc71202891)

[§ 3. Kontraktgrundlag 16](#_Toc71202892)

[Stk. 3.1 Kontraktens grundlag 16](#_Toc71202893)

[Stk. 3.2 Betingelser 16](#_Toc71202894)

[Stk. 3.3 Ændringer 17](#_Toc71202895)

[§ 4. Ekstraordinær opsigelse 17](#_Toc71202896)

[§ 5. Kontraktens omfang 17](#_Toc71202897)

[Stk. 5.1 Omfang 17](#_Toc71202898)

[Stk. 5.2 Skadevolder og hændelige skader 17](#_Toc71202899)

[Stk. 5.3 Grænseflader 17](#_Toc71202900)

[Stk. 5.4 Tidsplan 17](#_Toc71202901)

[§ 6. Samarbejde 18](#_Toc71202902)

[Stk. 6.1 Sprog 18](#_Toc71202903)

[Stk. 6.2 Udskiftning af medarbejdere 19](#_Toc71202904)

[§ 7. Kvalitet 19](#_Toc71202905)

[Stk. 7.1 Generelt 19](#_Toc71202906)

[Stk. 7.2 Autorisation, uddannelse, specifikke lovgivningskrav mv. 19](#_Toc71202907)

[Stk. 7.3 CE-mærkning mv. 20](#_Toc71202908)

[Stk. 7.4 Miljø 20](#_Toc71202909)

[Stk. 7.5 Garanti 20](#_Toc71202910)

[Stk. 7.6 Kvalitetssikring 21](#_Toc71202911)

[§ 8. Sikkerhedsstillelse 21](#_Toc71202912)

[§ 9. Priser 21](#_Toc71202913)

[Stk. 9.1 Pris 21](#_Toc71202914)

[Stk. 9.2 Afgifter 22](#_Toc71202915)

[§ 10. Fakturering 22](#_Toc71202916)

[§ 11. Betalingsbetingelser 22](#_Toc71202917)

[§ 12. Signalleverandørens misligholdelse 23](#_Toc71202918)

[Stk. 12.1 Generelt 23](#_Toc71202919)

[Stk. 12.2 Forsinkelse 23](#_Toc71202920)

[Stk. 12.3 Mangler 23](#_Toc71202921)

[Stk. 12.3.1 Generelt 23](#_Toc71202922)

[Stk. 12.3.2 Afhjælpning og omlevering 23](#_Toc71202923)

[Stk. 12.4 Ophævelse af kontrakten 23](#_Toc71202924)

[Stk. 12.5 Erstatning 25](#_Toc71202925)

[Stk. 12.6 Bod 25](#_Toc71202926)

[§ 13. Force majeure 25](#_Toc71202927)

[§ 14. Produktansvar og forsikring 26](#_Toc71202928)

[§ 15. Etik 27](#_Toc71202929)

[§ 16. Overdragelse 27](#_Toc71202930)

[Stk. 16.1 Signalleverandørens overdragelse af rettigheder og forpligtelser 27](#_Toc71202931)

[Stk. 16.2 Ordregivers overdragelse af rettigheder og pligter 28](#_Toc71202932)

[§ 17. Underleverandører 28](#_Toc71202933)

[§ 18. Bonus og godtgørelse 28](#_Toc71202934)

[§ 19. Tavshedspligt 29](#_Toc71202935)

[§ 20. Databehandling 29](#_Toc71202936)

[§ 21. Lovvalg og værneting 29](#_Toc71202937)

[§ 22. Underskrifter 30](#_Toc71202938)

[Bilag 1 – Spørgsmål, svar og ændringer til udbudsmaterialet 31](#_Toc71202939)

#### § 1. Parterne

Mellem

Ordregiver

Esbjerg Kommune

Torvegade 74

6700 Esbjerg

herefter kaldet ordregiver

og

Leverandør

[Indsæt navn på leverandør]

[Indsæt adresse]

[Indsæt postnummer]

[Indsæt CVR-nr.]

herefter kaldet signalleverandøren

er der indgået kontrakt vedrørende levering og etablering af signalanlæg til ordregiver.

I forbindelse med projektet er der nævnt en vejentreprenør, som varetager vejentreprisen.

#### § 2. Indledning

Denne kontrakt vedrører levering og opsætning af 4 fysiske kryds fordelt på 4 styremaskiner på følgende adresser:

* Jernevej / Darumvej
* Jernevej / Randersvej
* Nørrebrogade / Spangsbjerg Kirkevej
* Spangsbjerg Møllevej / Golfvej, nyt anlæg

Tidsplanen for Krydset Spangsbjerg Møllevej / Golfvej er under forudsætning af gennemført ekspropriation.

Kontrakten omfatter i hovedtræk levering og opsætning af OCIT-baserede styreapparater og tilhørende komponenter.

Begge parter forpligtiger sig til at stille nødvendige ressourcer til rådighed i forbindelse med levering og etablering af kontrakten, således at kontrakten kan fungere hensigtsmæssigt i praksis, administrativt og økonomisk.

#### § 3. Kontraktgrundlag

##### Stk. 3.1 Kontraktens grundlag

Denne kontrakt er indgået på baggrund af ordregivers udbud af maj måned 2021.

Kontraktgrundlaget består i prioriteret rækkefølge af følgende dokumenter:

* Kontakt (levering og etablering)
* Bilag 1 – Spørgsmål, svar og ændringer til udbudsmateriale
* Bilag 2 – Særlige arbejdsbetingelser (SAB) og tilbuds- og afregningsgrundlag (TAG)
* Bilag 3 – Tilbudsliste (TBL)
* Bilag 4 – Arbejdsklausul vedr. varetagelse af sociale hensyn
* Bilag 5 – AB18 (SB) med ordregivers særlige betingelser vedr. etablering og renovering
* Bilag 6 – Tegningsmateriale
* Bilag 7 – Signalleverandørens tilbud

Hvis der er uoverensstemmelse mellem kontrakten og bilagene, går kontrakten forud for bilagene. Hvis der er uoverensstemmelse mellem bilagene, går det førstnævnte forud for et senere nævnt bilag.

##### Stk. 3.2 Betingelser

Signalleverandøren skal inden ikrafttræden af denne Kontrakt, dog senest 10 dage efter udløb af standstill perioden, fremsende følgende til ordregiver:

1. Kopi af forsikringspolice for erhvervs- og produktansvarsforsikring eller dokumentation for, at forsikring er tegnet. Forsikringen skal opfylde kravene i § 14.
2. Kopi af autorisation jf. lov nr. 401 af den 28. april 2014 om autorisation af virksomheder på el-, vvs- og kloak-installationsområdet.

Hvor signalleverandøren ikke selv er autoriseret, men anvender autoriseret underleverandør til udførelse af dette arbejde skal kopi af underleverandørens autorisation fremsendes.

1. Datablade for de tilbudte komponenter jf. tilbudslistens bilag 3.
2. Dokumentation jf. stk. 7.2
3. Dokumentation for at valgte producent af styremaskiner er medlem af OCIT Developer Group, medlemskabet skal have en varighed af mindst 6 måneder.
4. Tidsplan jf. stk. 5.4

Kontrakten er fra ordregivers side betinget af, at ovennævnte dokumentation fremsendes til ordregiver, og at dokumentationen kan godkendes af ordregiver.

##### Stk. 3.3 Ændringer

Enhver ændring eller tilføjelse til kontrakten skal aftales skriftligt mellem ordregiver og signalleverandøren og er et tillæg til denne kontrakt. Ændringer kan alene ske inden for de udbudsretlige grænser.

#### § 4. Ekstraordinær opsigelse

Hvis ordregivers udbud indbringes for Klagenævnet for Udbud eller domstolene, og ordregivers beslutning om at tildele signalleverandøren kontrakten annulleres, kontrakten erklæres for ”uden virkning” eller ordregiver i øvrigt pålægges at bringe kontrakten til ophør, kan kontrakten i hele aftaleperioden opsiges helt eller delvist af ordregiver med 30 dages varsel til den 1. i en måned, uden at kontrakthaver kan kræve erstatning herfor.

#### § 5. Kontraktens omfang

##### Stk. 5.1 Omfang

Denne kontrakt omfatter levering og opsætning af OCIT-baserede styremaskiner og tilhørende komponenter. Arbejderne og leverancerne er nærmere beskrevet i de særlige arbejdsbetingelser (SAB) og tilbuds- og afregningsgrundlag (TAG) bilag 2, tilbudslisten (TBL) bilag 3 og udbudsbetingelsernes pkt. 3 ”Udbuddets omfang”.

Opgavens nøjagtige omfang fremgår af Bilag 3 – Tilbudsliste (TBL).

##### Stk. 5.2 Skadevolder og hændelige skader

Signalleverandøren bærer den økonomiske risiko for skader på anlægget forårsaget af tredjepart (skadevoldersager) frem til godkendt aflevering. Signalleverandøren skal for egen regning rejse krav over for skadevolder/forsikringsselskab, samt anmelde skaden til politiet.  Udbedring af skader skal ske i overensstemmelse med bilag 2 – særlige arbejdsbetingelser (SAB).

##### Stk. 5.3 Grænseflader

Signalleverandøren har ansvaret for fremføring af elforsyning. Eksisterende måler kan bibeholdes. Eksisterende målerskab skal skiftes af signalleverandøren.

Vejentreprenøren skal i forbindelse med projektet etablere fundamenter, signalmaster, kabelbrønde, kabelgrave og tomrør, samt varetage nedtagning af eksisterende master og stå for afspærring i henhold til håndbog ”afmærkning af vejarbejder” september 2017.

De 9 stk. 10 meter kombimaster i signalanlægget Nørrebrogade-Spangsbjerg Kirkevej er bygherreleverancer. Gadebelysningen udføres af Esbjerg Kommunes driftsentreprenør for gadelys.

##### Stk. 5.4 Tidsplan

Jf. §33 i AB18 (SB) skal vejentreprenøren og signalleverandøren udarbejde en detaljeret tidsplan for deres fælles arbejde som følger Bilag 2 – Særlige arbejdsbetingelser (SAB) og som er i overensstemmelse med Bilag 6 – Tidsplan.

Det skal tydeligt fremgå af tidsplanen, hvornår signalleverandører ønsker at gennemføre fabriksafprøvning, færdigafprøvning, prøvedrift og aflevering iht. bilag 2 – Særlige arbejdsbetingelser (SAB).

Alle signalanlæg under indeværende etape 4 skal senest afleveres mandag d. 29. november 2021, dvs. alle programmeringer, test, prøvedrift m.fl. iht. ”Bilag 2 – Særlige arbejdsbetingelser (SAB)” skal være godkendt denne dag således, at afleveringen iht. ”Bilag 2 – Særlige arbejdsbetingelser (SAB)” og ”Bilag 5 – AB18 (SB) med ordregivers særlige betingelser” kan gennemføres senest denne dag.

Den detaljerede tidsplan skal fremsendes til godkendelse af ordregiver og projektets tilsyn senest 10 arbejdsdage efter kontraktindgåelse.

#### § 6. Samarbejde

Parterne udpeger hver især de personer, der varetager den daglige kontakt i relation til kontrakten.

**Kontaktpersoner hos Esbjerg Kommune er:**

Ansvarlig:

Vej & Park – Signalanlæg

Såvel ordregiver som signalleverandør er til enhver tid berettiget til at ændre kontaktpersoner ved skriftlig besked til den anden part

**Kontaktpersoner hos Signalleverandøren er:**

Kontraktansvarlig:

Navn

Signalleverandøren skal optræde loyalt over for ordregiver og orientere sit personale om aftalen i sin helhed.

Konstaterer ordregiver gentagne overtrædelser af dette, vil det blive anset som væsentlig misligholdelse.

På hver af parternes initiativ kan der ved behov til enhver tid indkaldes til statusmøde med henblik på en fælles evaluering af samarbejdet mellem Signalleverandøren og Esbjerg Kommune.

Signalleverandørens deltagelse sker uden beregning for Esbjerg Kommune.

##### Stk. 6.1 Sprog

Al kontakt skal i aftaleperioden foregå på dansk.

##### Stk. 6.2 Udskiftning af medarbejdere

Signalleverandøren skal på ordregivers anmodning udskifte en til opgaven tilknyttet medarbejder.

#### § 7. Kvalitet

##### Stk. 7.1 Generelt

De af aftalen omfattede produkter skal overholde alle gældende direktiver, love, bekendtgørelser og andre myndighedskrav på tidspunktet for indgåelse af aftalen samt i aftalens løbetid således, at produkterne lovligt kan markedsføres, sælges og anvendes i Danmark.

Produkterne skal overholde kravene i bilag 2 – Særlige arbejdsbetingelser (SAB) og være i overensstemmelse med signalleverandørens tilbud i hele aftalens løbetid.

Signalleverandøren skal på ordregivers anmodning give uddybende oplysninger og dokumentation for de af aftalen omfattede produkter, herunder fremsende eventuelle produktdatablade. I det omfang der foretages ændringer i produktdatablade, skal signalleverandøren straks og på eget initiativ fremsende disse til ordregiver.

##### Stk. 7.2 Autorisation, uddannelse, specifikke lovgivningskrav mv.

Signalleverandøren er forpligtiget til at overholde følgende krav vedr. sine medarbejdere samt krav til materiel for udførelse af kontrakten:

* Ved kørsel skal signalleverandørens mandskab anvende servicevogne udstyret med lysende blink iht. Færdselsloven samt Vejdirektoratets og Vejregelrådets regler herfor. Servicevogne skal kunne transportere det nødvendige mandskab, deres værktøj og materialer. I servicevognene skal der altid forefindes 1 stk. plomberede 6 kg pulverslukkere (fyldt og testet), der i tilfælde af trafikuheld med brand omgående skal kunne anvendes af signalleverandørens mandskab for at minimere en evt. brandudvikling. Servicevogne skal være forsynet med anhængertræk og skal lovligt kunne trække de til kontrakten hørende påhængskøretøjer.
* Montører, elektrikere mm. skal være iført klasse 3-advarselsklæder, når de arbejder på eller tæt ved veje uden fysisk adskillelse til den kørende trafik.
* Montører, elektrikere mm. skal bære en anerkendt byggehjelm og sikres mod at falde ud af liftkurven, når de bruger lift.
* Montører, elektrikere mm. skal anvende anerkendte sikkerhedsbriller til L-AUS arbejde, når der udføres arbejde under spænding.
* Montører, elektrikere mm. skal have egen (en til hver mand) Kat IV spændingsmåler. Herudover skal signalleverandøren teste målerne hver 12. måned og udarbejde dokumentation iht. bestemmelser i Kvalitetsledelsessystem (KLS). Ordregiver kan til enhver tid bede om at få tilsendt dokumentationen.
* Montører, elektriker mm. skal have eget sæt isoleret værktøj, som er godkendt til L-AUS arbejde. Herudover skal Signalleverandøren teste værktøjet hver 12. måned og udarbejde dokumentation ifølge KLS-bestemmelserne. Ordregiver kan til enhver tid bede om at få tilsendt dokumentationen.

Ovenstående er også gældende for signalleverandørens underleverandører.

Signalleverandøren skal ved kontraktindgåelsen levere en liste over medarbejdere og datoer for relevante uddannelser og efteruddannelser jf. nedenstående krav:

* Alle signalleverandørens medarbejdere som arbejder på byggepladsen, skal kunne fremvise et kursusbevis ikke ældre end 12 måneder fra deltagelse i L-AUS kurset.
* Alle signalleverandørens medarbejdere som arbejder på byggepladsen, skal kunne fremvise et gyldigt kursusbevis fra deltagelse i kurset ”Vejen som arbejdsplads” (trin 1).
* Én af signalleverandørens medarbejdere som fysik arbejder på byggepladsen, skal kunne fremvise et gyldigt kursusbevis fra kurset ”Vejen som arbejdsplads” (trin 2).

Kopi af gyldige kursusbeviser jf. Vejdirektoratets krav skal afleveres til ordregiver i forbindelse med projektets opstart. Medarbejdere, der ikke har et gyldigt kursusbevis, må ikke arbejde på projektet.

Alle kurser skal være gennemført inden arbejdets påbegyndelse.

Signalleverandøren skal sikre, at medarbejdernes kvalifikationer, herunder nødvendigt kendskab til Vejregler mv., løbende vedligeholdes, fx ved fremlæggelse af en kursusplan og dokumentation for, at den følges.

Ovenstående er også gældende for signalleverandørens underleverandører.

##### Stk. 7.3 CE-mærkning mv.

Produkterne skal være mærket i overensstemmelse med gældende regler om EU-mærkning, herunder opfylde eventuelt krav om CE-mærkning og overholde relevante harmoniserede standarder.

##### Stk. 7.4 Miljø

Signalleverandøren opfordres til aktivt at medvirke til fortsatte forbedringer af miljø, teknologi og økonomi i forbindelse med aftalen.

Signalleverandøren skal i videst muligt omfang afhjælpe miljøproblemer, f.eks. med hensyn til emballagens udformning, materiale og vægt samt medvirke til, at mængden af emballage mindskes mest muligt.

##### Stk. 7.5 Garanti

Signalleverandøren er ansvarlig for en hver fejl og mangel, der måtte opstå i etableringsfasen. Garantiperioden er som udgangspunkt 5 år på alt arbejde og materialer fra den godkendte aflevering af signalanlægget. For produkter der under garantiperioden for de enkelte leverancer leveres til udskiftning af eller som erstatning for fejlbehæftede produkter, gælder en fornyet garantiperiode på 5 år regnet fra gennemførelsen af udskiftningen/afhjælpningen. Der henvises i øvrigt til afsnit G. Mangler i AB18 (SB) med ordregivers supplerende vilkår.

##### Stk. 7.6 Kvalitetssikring

Signalleverandøren er forpligtet til på ordregivers opfordring at fremsende oplysninger om reklamationer og eventuelle tilbagekaldelser, arten heraf, udledte mønstre og tendenser samt signalleverandørens afhjælpnings- og forebyggende tiltag.

Denne oversigt er ikke begrænset til alene at omfatte leverancer til ordregiver, men reklamationer fra andre kunder kan anonymiseres.

#### § 8. Sikkerhedsstillelse

* Signalleverandøren er forpligtet til at stille sikkerhed i overensstemmelse med § 9 i AB18 (SB) Sikkerhedsstillelsen for levering og etablering skal svare til 15 % af kr. *[sikkerhedsstillelsen beregnes af den samlede tilbudssum for Levering og etablering i den ordinære kontraktperiode, jf. TBL]*.
* Sikkerhed skal stilles af et af ordregiver godkendt pengeinstitut, forsikringsselskab, kautionsselskab eller lignende senest 10 kalenderdage efter kontraktens indgåelse.
* Sikkerhedsstillelsen, dækker alle krav, der måtte opstå i henhold til og/eller udspringe af kontrakten.
* Sikkerheden skal stilles på anfordringsvilkår. Såfremt ordregiver ønsker udbetaling under sikkerhedsstillelsen, skal dette meddeles ved skriftlig anmodning til både Signalleverandøren og sikkerhedsstiller. Den skriftlige anmodning skal indeholde en beskrivelse af kravets berettigelse samt størrelsen på det beløb, der anmodes udbetalt. Beløbet skal udbetales inden 10 kalenderdage fra meddelelsens fremkomst. Udbetaling skal ske, selvom signalleverandøren forinden har rejst indsigelse mod beløbets udbetaling.
* Såfremt ordregiver modtager udbetaling under sikkerheden, er signalleverandøren forpligtet til straks at sørge for, at den oprindelige sikkerhed genoprettes.
* Sikkerhedsstillelsen ophører 5 år efter afleveringstidspunktet, medmindre ordregiver forinden skriftligt har fremsat krav om afhjælpning af mangler over for signalleverandøren. I så fald ophører sikkerhedsstillelsen, når manglerne er afhjulpet.

#### § 9. Priser

##### Stk. 9.1 Pris

Arbejdet udføres iht. signalleverandørens tilbud for en samlet sum af kr. xx ekskl. moms.

80% faktureres månedsvis i henhold til Bilag 3 – Tilbudsliste (TBL) til ordregiver efter projektets faktiske fremdrift. Specifikation på fremdriften vedlægges elektronisk jf. § 10. De resterende 20 % faktureres efter godkendt aflevering.

Priserne reguleres ikke i kontraktperioden.

##### Stk. 9.2 Afgifter

Parterne kan til enhver tid kræve, at priserne reguleres på baggrund af ændringer i afgifter, som bliver kendt, efter aftalen er indgået, og som bliver pålagt de af aftalen omfattede produkter.

#### § 10. Fakturering

I henhold til lov om offentlige betalinger mv. (lovbekendtgørelse nr. 798 af 28. august 2007 med senere ændringer) skal alle fakturaer til offentlige myndigheder fremsendes elektronisk og gebyrfrit. Fakturaer og kreditnotaer skal fremsendes i OIOUBL-format og via Nemhandel-infrastrukturen OIORASP eller det til enhver tid fællesoffentlige format. Fakturaer og kreditnotaer skal som minimum fremsendes under forretningsprofilen Procurement-Bilsim-1.0

Fakturaer sendes elektronisk til EAN.nr 5798004983102, att. STS4 med angivelse af ordregivers ordrenummer og eventuelle andre ID-numre, som er nødvendige for ordregiver for en effektiv fakturabehandling. Eksempelvis kode for økonomisk tilhørsforhold.

Fakturaen skal indeholde:

* Udstedelsesdato (fakturadato)
* Fakturanummer (Nummer der kan identificere fakturaen)
* Signalleverandørens CVR/SE-nummer
* Signalleverandørens navn og adresse samt ordregivers navn og adresse
* Beskrivelse af den udførte opgave
* Rekvirent hos ordregiver
* Rekvisitionsnummer
* Sidste rettidige betalingsdato

Inden signalleverandøren fremsender en faktura iht. ovenstående til ordregiver, skal fakturaen være godkendt af ordregivers rådgiver.

Ordregiver er berettiget til at udskyde betalingen, hvis faktura ikke modtages elektronisk, ovenstående oplysninger mangler eller fakturaen ikke er godkendt af ordregivers rådgiver.

#### § 11. Betalingsbetingelser

Betalingsbetingelserne er 30 kalenderdage efter afsendelse af korrekt faktura, jf. § 10.

Falder sidste rettidige betalingsdato ikke på en bankdag, udskydes betalingsdatoen til førstkommende bankdag.

#### § 12. Signalleverandørens misligholdelse

##### Stk. 12.1 Generelt

Dansk rets almindelige regler, herunder købelovens (lovbekendtgørelse nr. 140 af 17. februar 2014, med senere ændringer) regler, finder anvendelse ved signalleverandørers misligholdelse medmindre andet følger af denne aftale.

##### Stk. 12.2 Forsinkelse

Såfremt signalleverandøren ikke overholder den detaljerede tidsplan jf. stk. 5.4, foreligger der en forsinkelse.

En ikke godkendt aflevering som medfører, at signalleverandøren ikke kan nå at udbedre mangler iht. stk. 12.3 inden seneste afleveringsfrist den 29.11.2021, betragtes ligeledes som forsinkelse.

I tilfælde af forsinkelse fra signalleverandørens side betales dagbod jf. stk. 12.6.

##### Stk. 12.3 Mangler

###### Stk. 12.3.1 Generelt

Der foreligger en mangel ved en leverance, hvis det leverede eller dele heraf ikke opfylder de i Bilag 2 – Særlige arbejdsbetingelser (SAB) anførte krav, eller såfremt leverancen ikke svarer til, hvad ordregiver med rette kunne forvente.

###### Stk. 12.3.2 Afhjælpning og omlevering

Signalleverandøren har i etableringsfasen ret og pligt til at yde vederlagsfri afhjælpning af mangler. Signalleverandørens afhjælpning skal være i overensstemmelse med afsnit G. Mangler i AB18 (SB) med ordregivers særlige betingelser.

##### Stk. 12.4 Ophævelse af kontrakten

Ordregiver kan ophæve kontrakten helt eller delvist, hvis signalleverandøren i væsentligt omfang misligholder sine forpligtelser efter kontrakten eller underliggende aftaler.

Følgende forhold anses altid for væsentlig misligholdelse af kontrakten:

* Forhold, der er omfattet af udbudslovens § 185, stk. 1, nr. 2.
* Signalleverandørens ydelser overholder, trods én fornyet skriftlig reklamation fra ordregiver, ikke kvalitetskravene i denne kontrakt.
* Signalleverandøren foretager ikke, på trods af én fornyet reklamation, den nødvendige afhjælpning.
* Enhver forsinkelse
* Signalleverandøren dømmes under en civilretlig sag eller straffesag for et forhold, der kan rejse tvivl om signalleverandørens almindelige hæderlighed så som skatte- eller momssvig og overtrædelser af markedsføringslovgivningen.
* Der indtræder rekonstruktion, konkurs eller i øvrigt væsentligt forringede forhold.
* Signalleverandørens ophør med den virksomhed, som kontrakten vedrører.
* Indtræden af andre omstændigheder der bringer kontraktens opfyldelse i alvorlig fare.
* Bestemmelser om leverancer og kvalitet, jf. afsnit 7, om signalleverandørens ydelser overholdes ikke.
* Manglende overholdelse af bestemmelsen om fakturering, jf. § 10.
* Manglende opretholdelse af autorisation på el, vvs- og kloakinstallationsområdet jf. stk. 3.2
* Manglende sikkerhedsstillelse efter § 8.
* Manglende forsikring jf. § 14.
* Anvendelse af underleverandører uden ordregivers forudgående samtykke jf. § 17.
* Manglende overholdelse af de etiske krav, jf. § 15.
* Manglende overholdelse af tavshedsbestemmelsen, jf. § 19.
* Samarbejdsvanskeligheder og manglende overholdelse af § 6.
* Ved forhold, som ikke i sig selv er væsentlige, men som ved deres antal eller karakter svækker tillidsforholdet mellem parterne.

Ovenstående punkter er ikke udtømmende.

Ophævelse skal ske ved skriftlig meddelelse til signalleverandøren.

I øvrigt gælder danske rets almindelige regler om misligholdelse herunder de almindelige regler om forsinket eller udebleven levering. Såfremt ordregiver, som følge af forsinkelse, vælger at hæve en ordre helt eller delvist, er ordregiver berettiget til at foretage dækningskøb for signalleverandørens regning. Evt. merudgifter i forbindelse med dækningskøb kan modregnes i enhver fordring mod signalleverandøren.

Der foreligger altid en mangel ved signalleverandørens ydelse, såfremt ydelsen ikke opfylder denne kontrakt med tilhørende bilag eller ydelsen ikke er som ordregiver med føje kunne forvente.

Signalleverandøren har på ordregivers anmodning pligt til at afhjælpe påpegede mangler hurtigst muligt. Såfremt afhjælpning ikke er mulig, eller signalleverandøren forgæves har forsøgt at afhjælpe en mangel gentagne gange, kan ordregiver vælge i stedet at kræve et forholdsmæssigt afslag i betalingen til signalleverandøren. Det forholdsmæssige afslag fastsættes under hensyn til manglens omfang og karakter, men kan ikke overstige betalingen for leverancen.

Signalleverandøren er erstatningsansvarlig overfor ordregiver efter dansk rets almindelige regler om erstatning for tab, som signalleverandøren måtte påføre ordregiver ved ansvarspådragende handlinger eller undladelser.

##### Stk. 12.5 Erstatning

Signalleverandøren er erstatningsansvarlig over for ordregiver efter dansk rets almindelige regler om erstatning.

##### Stk. 12.6 Bod

1. Ordregiver kan kræve, at signalleverandøren betaler en bod, hvis signalleverandøren overskrider en aftalt frist for aflevering i henhold til den af ordregiver, godkendte detaljerede tidsplan.
2. Signalleverandøren ifalder en bod for hver arbejdsdag fristen overskrides, jf. § 14, stk. 1 i AB18 (SB) med ordregivers supplerende vilkår.
3. Bodens størrelse udgør 2 ‰ af den samlede kontraktsum omhandlende levering og etablering, dog mindst kr. 5.000 pr. påbegyndt arbejdsdag fristen overskrides.
4. Ordregiver kan helt eller delvist honorere udstedte fakturaer ved en erklæring om modregning med forfaldne bodsbeløb. Tilsvarende kan ordregiver kræve forfalden bod udbetalt fra sikkerhedsstillelsen, jf. § 8.

Ved gentagen mangelfuld afleveringsforretning kan ordregiver kræve meromkostninger dækket i form af brugt arbejdstid og udgifter til kørsel for både ordregiver og eksterne rådgivere. Ordregiver og ordregiverens rådgivere skal kunne dokumentere de reelle udgifter.

#### § 13. Force majeure

Signalleverandøren er ikke ansvarlig for manglende overholdelse af kontrakten på grund af force majeure.

I tilfælde af force majeure suspenderes parternes forpligtelser så længe force majeure er til stede og i det omfang force majeure er til hinder for partens opfyldelse af sine forpligtelser.

Force majeure foreligger, når korrekt opfyldelse af kontrakten er umulig, og dette skyldes ekstraordinære omstændigheder, som signalleverandøren ikke kunne afbøde og ikke burde have forudset fx krig, usædvanlige naturbegivenheder, brand, strejker eller lockouts. For så vidt angår strejker og lockouts er det en betingelse, at disse forhold ikke blot rammer signalleverandørens virksomhed.

Signalleverandøren er forpligtet til i videst muligt omfang at opretholde et nødberedskab. Forhold hos en underleverandør anses kun for force majeure, såfremt der for underleverandøren foreligger en hindring, der er omfattet af ovenstående, og som signalleverandøren ikke burde have undgået eller overvundet.

Den af parterne, der ønsker at påberåbe sig force majeure skal give den anden part skriftlig meddelelse herom, så snart force majeure kendes eller konstateres, medmindre force majeure i sig selv umuliggør meddelelsen. Meddelelsen skal angive:

* Årsagen til force majeure situationen
* Forventet varighed af force majeure situationen
* Indsats fra signalleverandørens side for at genoptage arbejdet.

Er force majeure isoleret til signalleverandørens virksomhed, eller områder signalleverandøren bærer risikoen for, kan ordregiver kontrahere til anden side, så længe force majeure er til stede.

Force majeure kan kun påberåbes, hvis den pågældende part har givet meddelelse herom til den anden part senest 5 hverdage efter, at force majeure er indtrådt.

Force majeure ved forsinkelse kan højst gøres gældende med det antal hverdage, som force majeure varer.

Hvis opfyldelsen af kontrakten helt eller på væsentlige punkter har været umuliggjort på grund af force majeure i en sammenhængende periode på mere end 30 dage eller i mere end 50 dage i alt i en fortløbende periode på 1 år, kan ordregiver vælge at ophæve kontrakten.

Hver part afholder egne omkostninger og bærer egne tab som følge af force majeure, herunder såfremt kontrakten ophæves på grund af force majeure.

#### § 14. Produktansvar og forsikring

Signalleverandøren er, i overensstemmelse med produktansvarsloven (og dansk rets almindelige regler, ansvarlig over for ordregiver for den skade, som leverancen eller signalleverandøren påfører ordregivers ejendom, personale eller borgere/kunder.

Signalleverandøren er pligtig til at holde ordregiver skadesløs for ethvert krav, herunder sagsomkostninger, som måtte blive rejst imod ordregiver af tredjemand, og som er forårsaget af fejl eller mangler ved leverancen, en produktskade eller signalleverandørens skadevoldende adfærd.

Signalleverandøren er i hele kontraktens løbetid forpligtet til at opretholde en erhvervs- og produktansvarsforsikring med en dækningssum på minimum 10 mio. kr. pr. år. Signalleverandøren skal på ordregiverens anmodning godtgøre forsikringens eksistens og omfang.

#### § 15. Etik

Ved udførelse af kontrakten forpligtiger signalleverandøren sig til at overholde Esbjerg Kommunes principper for sociale hensyn. Manglende overholdelse heraf vil være en misligholdelse.

Signalleverandøren tiltræder ved underskrivelse af nærværende kontrakt bilag 4, Arbejdsklausul vedrørende varetagelse af sociale hensyn, der bl.a. regulerer krav til ansættelsesforhold og indikation, ophold på arbejdspladsen samt registrering af udenlandske medarbejdere.

Ordregiver forudsætter, at signalleverandøren og dennes underleverandører overholder internationale konventioner tiltrådt af Danmark herunder, men ikke begrænset til, følgende grundlæggende ILO-konventioner:

* Tvangsarbejde (ILO-konvention nr. 29 og 105)
* Ingen diskrimination i ansættelsen (ILO-konvention nr. 100 og 111)
* Mindstealder for adgang til beskæftigelse samt forbud mod og omgående indsats til afskaffelse af de værste former for børnearbejde (ILO-konvention nr. 138 og 182)
* Sikkert og sundt arbejdsmiljø (ILO-konvention nr. 155) samt
* Organisationsfrihed og ret til kollektive forhandlinger (ILO-konvention nr. 87, 98 og 135) inden for rammerne af gældende lovgivning.

Det forudsættes endvidere, at signalleverandøren og dennes underleverandører respekterer grundlæggende menneskerettigheder, herunder lever op til FN’s Menneskerettighedserklæring og Den Europæiske Menneskerettighedskonvention.

Såfremt ordregiver bliver bekendt med, at signalleverandøren eller dennes underleverandører ikke lever op til foranstående bestemmelser, er signalleverandøren forpligtet til at opfylde kontrakten med et tilsvarende produkt, som opfylder kontraktens krav til produktet. Signalleverandørens eventuelle omkostninger forbundet hermed, er ordregiver uvedkommende.

#### § 16. Overdragelse

##### Stk. 16.1 Signalleverandørens overdragelse af rettigheder og forpligtelser

Signalleverandøren kan ikke overdrage sine forpligtelser efter denne kontrakt uden forudgående skriftligt samtykke fra ordregiver. Ordregivers samtykke til en eventuel overdragelse kan kun forventes givet i det omfang, dette ikke strider mod lovgivningen.

Signalleverandøren kan overdrage rettigheder, herunder også fordringer efter denne kontrakt i det omfang dette er sædvanligt. Signalleverandørens overdragelse af rettigheder efter denne kontrakt må dog ikke hindre signalleverandørens opfyldelse af kontrakten.

##### Stk. 16.2 Ordregivers overdragelse af rettigheder og pligter

Ordregiver har ret til at overdrage sine rettigheder og forpligtelser efter denne kontrakt til en anden offentlig myndighed eller institution, der ejes af det offentlige eller i det væsentligste drives for offentlige midler.

Nærværende kontrakt fritager ikke ordregiver fra dennes forpligtelser og rettigheder som vejmyndighed. Signalleverandøren erhverver ikke i kraft af nærværende kontrakt nogen adgang til myndighedsudøvelse.

Ordregiver bevarer i enhver henseende ejendomsretten til signalanlæggene. Dette gælder tillige ved udskiftninger, reparationer mv.

Ordregiver har ejendomsret til alt materiale, herunder driftsdata, tegninger, arbejdsdokumenter mv., som er udarbejdet eller bearbejdet (herunder af signalleverandøren) som led i kontraktens opfyldelse.

Alle data vedrørende signalanlæggene er ordregivers ejendom.

#### § 17. Underleverandører

Signalleverandøren er berettiget til at anvende underleverandører ved opfyldelsen af denne kontrakt. Ordregiver er dog berettiget til at kræve, at en underleverandør udskiftes, såfremt ordregiver har saglige indvendinger mod anvendelse af den pågældende underleverandør.

Ansvaret for opfyldelse af kontrakten påhviler signalleverandøren uanset anvendelse af underleverandører. Signalleverandøren er på opfordring fra ordregiver forpligtet til at oplyse, hvilke underleverandører der anvendes. Hvis der sker ændringer i anvendelsen af underleverandører i kontraktens løbetid, skal ordregiver oplyses herom.

#### § 18. Bonus og godtgørelse

Omsætningen som følge af nærværende kontrakt må ikke blive genstand for udbetaling af bonus, rabatandele eller anden form for godtgørelse til tredjemand.

Ligeledes må omsætningen ikke danne grundlag for udbetaling af bonus, rabatandele eller anden form for godtgørelse til ordregivers medarbejdere.

#### § 19. Tavshedspligt

Signalleverandøren, dennes personale og eventuelle underleverandører samt deres personale skal iagttage ubetinget tavshed med hensyn til oplysninger vedrørende ordregivers eller andres forhold, som de får kendskab til i forbindelse med opfyldelse af kontrakten.

Signalleverandøren må bruge ordregiver som almindelig reference, men må ikke uden ordregivers forudgående skriftlige tilladelse udsende offentlige meddelelser om kontrakten eller offentliggøre kontraktens indhold. Signalleverandøren må ikke anvende ordregiver i reklamemæssig sammenhæng uden samtykke.

Tavshedspligten er også gældende efter kontraktens ophør.

Ordregiver er berettiget til at dele oplysninger om priser efter kontrakten i forbindelse med samarbejde med andre offentlige myndigheder samt indkøbscentraler i forbindelse med benchmarking. Ordregiver skal sikre, at de oplysninger, der deles, bliver anonymiseret inden offentliggørelse af resultatet af en benchmarking.

#### § 20. Databehandling

Ordregiver er i denne kontrakt dataansvarlig og signalleverandøren er databehandler.

Databehandleren handler alene efter instruks fra den dataansvarlige. Databehandleren skal træffe de fornødne tekniske og organisatoriske sikkerhedsforanstaltninger mod, at oplysninger hændeligt eller ulovligt tilintetgøres, fortabes eller forringes samt imod, at de kommer til uvedkommendes kendskab, misbruges eller i øvrigt behandles i strid med lov om behandling af personoplysninger. Kræver Datatilsynet eller andre relevante myndigheder andre betingelser og vilkår, skal signalleverandøren overholde disse.

Databehandleren skal på den dataansvarliges anmodning give den dataansvarlige tilstrækkelige oplysninger til, at denne kan påse, at de nævnte tekniske og organisatoriske sikkerhedsforanstaltninger er truffet.

Reglerne i sikkerhedsbekendtgørelsen - nuværende "*BEK nr 528 af 15/06/2000 Bekendtgørelse om sikkerhedsforanstaltninger til beskyttelse af personoplysninger, som behandles for den offentlige forvaltning*" - gælder også for behandlingen ved databehandleren.

#### § 21. Lovvalg og værneting

Kontrakten er underlagt dansk lovgivning. CISG (den internationale købelov) finder derfor ikke anvendelse på kontrakten.

Uoverensstemmelser om kontrakten søges afgjort ved forhandling mellem parterne. Hvis parterne er enige herom, kan der inddrages en uvildig mægler til løsning af uoverensstemmelsen. Udgiften til mægleren afholdes af parterne i fællesskab.

Uoverensstemmelser, der ikke kan løses af parterne selv eller ved mægling, kan indbringes for domstolene og skal afgøres ved ordregivers værneting.

#### § 22. Underskrifter

**For ordregiver For signalleverandøren**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dato og underskrift Dato og underskrift

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Titel og navn på underskriver Titel og navn på underskriver

**For ordregiver**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dato og underskrift

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Titel og navn på underskriver

Bilag 1 – Spørgsmål, svar og ændringer til udbudsmaterialet